wickkiey/tamil-wikipedia-chunked huggingface dataset:
# ஒரு கொடியும் அதன் கிளையும் (நூல்)

## நூலின் அறிமுகவுரைகள்

இந்நூலின் வாழ்த்துரைகளை ஆயர் செ. சிங்கராயன், ஆயர் இலாரன்சு பயசு ஆகியோர் அளித்துள்ளனர். நூல் அணிந்துரையை இரபி பெர்னார்ட், பீட்டர் அல்போன்சு ஆகியோர் அளித்துள்ளனர். நூல் மதிப்பீட்டுரையை சோசப்பு டைட்டசு வழங்கியுள்ளார்.  
‘‘இந்நூலைப்படிக்கும் பொழுதும் எனக்கும் தொடர்ந்து பென்-கர் படமும் அதில் வியாபித்திருக்கும் இயேசுவின் திருஉருவமும்நினைவில் வந்த வண்ணம் உள்ளன. பாசுகா விழாவையொட்டி விடுதலை செய்யப்பட்ட பாரபாசு பற்றிய நாவல் கூட உண்டு. அது படமாக்கப்பட்டதாகத் தெரியவில்லை. ஆனால் இந்த ‘‘மார்க்கசு’’ பற்றிய கற்பனைக் கதை இன்னும் விரிவாக்கப்பட்டால் நல்ல மாடமாக பென்-கர் அளவுக்கு பிரமாண்டமாகவே படமாக்கப்படவாய்ப்பு உள்ளது’’ என்று அணிந்துரையில் எழுதியுள்ளார் இரபி பெர்னார்ட்.  
பீட்டர் அல்போன்சு தன் அணிந்துரையில் ‘‘விவிலியத்தை நேரடியாக எடுத்து படிப்பதற்கு ஆர்வமல்லாமல் இருக்கும் இளம் தலைமுறையினரை இந்நூல் நிச்சயம் கவர்ந்திழுக்கும். புதினத்தின் கற்பனையில் பொதியப்பட்ட விவிலியத்தின் நற்கருத்துக்கள் அவர்களைச் சென்றடையும்’’ என்று கூறியுள்ளார்.
# ஒரு கொடியும் அதன் கிளையும் (நூல்)

## நூல் உள்ளடக்கம்

இந்நூலில் வாழ்த்துரை, நூல் மதிப்புரை, அணிந்துரைகள், அர்ப்பணம், தொடக்கக் கூறு, ஒரு கொடியும் அதன் கிளையும் அதன் கிளையும், பிற்சேர்கை ஆகிய பகுதிகள் உள்ளன.
# ஒரு கொடியும் அதன் கிளையும் (நூல்)

## நூலறிமுகம்

ஏப்பிரல் 2009 திங்கள் சேலம் செவ்வாய்பேட்டை பாசுகா திருவிழிப்புப் திருப்பலிக்கான மறையுரை தயாரிக்க வேண்டி மாற்கு நற்செய்திப் பிரிவு 16ஐ வாசித்துக் கொண்டிருந்த தருணம் அது ‘‘உயிர்த்த இளைஞனின் கல்லறை மேல் ஒரு இளைஞன்’’ இத்திருவசனம் எனது வாசிப்புக்கு நிறுத்து நெம்பியாகி எனது சிந்தையின் வேர்பிடித்து முடுக்கிவிட்டது என புதினத்தின் தொடக்கக் கூற்றினை விவரிக்கின்றார் ஆசிரியர் ஜெ.விமல். விவிலிய அறிஞர்களின் விசாரிப்பில் இசேசுவைக் கைது செய்தபோது இருந்த இளைஞனை சான் மாற்கு (நற்செய்தியாளர்) என்று சொன்னாலும் அது ஒரு கருதுகோள் என்பதால்.. நான் வரலாற்று நாயகர் இயேசுவினுடைய வாழ்வினூடு ஓர் இளைஞனுக்கு இடமளித்து விவிலிய நிகழ்வுகளோடு கற்பனைக் கோர்த்து புதினம் படைத்திருக்கின்றேன் என புதினம் எந்த நிலையில் எழுதப்பட்டது என விவரித்துள்ளார் புதின ஆசிரியர்.
# வடோதரா மாவட்டம்

**வடோதரா மாவட்டம்** அல்லது **பரோடா மாவட்டம்** (Vadodara District) இந்தியாவின் மேற்கே குசராத்து மாநிலத்தின் 33 மாவட்டங்களில் ஒன்றாகும். அமைந்துள்ளது. இம்மாவட்ட தலைமையிடம் வடோதரா (பரோடா) ஆகும். இம்மாவட்டத்தின் பரப்பளவு 7,794&nbsp;km², மக்கட்தொகை 3,641,802. பரோடா, பிரித்தானிய இந்தியா காலத்தில் பம்பாய் மாகாணத்தில், வதோதரா பகுதி சமஸ்தானங்கள் நாடாக இருந்தது.
# வடோதரா மாவட்டம்

## மாவட்ட எல்லைகள்

வடக்கே தகோத் மாவட்டம், பஞ்சமகால் மாவட்டமும், மேற்கே ஆனந்த் மாவட்டம், கேதா மாவட்டமும், தெற்கே நர்மதா மாவட்டம், பரூச் மாவட்டம், கிழக்கே மத்தியப் பிரதேசம் வடோதரா மாவட்ட எல்லைகளாக அமைந்துள்ளன.
இம்மாவட்டத்தின் குறுக்கே மாஹி ஆறு பாய்கிறது. பரோடா, பிரித்தானிய இந்தியா காலத்தில் பம்பாய் மாகாணத்தின் ஒரு மன்னராட்சி நாடாக இருந்தது.
# வடோதரா மாவட்டம்

## நிலவியல் அமைப்பு

முதன்மை நகரமான வடோதரா விஸ்வாமித்ரி ஆற்றாங்கரையில் அமைந்துள்ளது. வதோதாராவின் தெற்கே நர்மதா ஆறும், வடக்கே மாஹி ஆறும் பாய்கிறது.
# வடோதரா மாவட்டம்

## நிலவியல் அமைப்பு

### வானிலை (Climate)

வடோதரா மாவட்டம் வறண்ட வானிலையுடன், கோடை, குளிர், மழைக்காலம் என மூன்று வானிலை கொண்டது.
# வடோதரா மாவட்டம்

## பொருளாதாரம்

வடோதரா நகரம் தொழில் வளர்ச்சியில் சிறப்பான இடத்தை பெற்றுள்ளது.
வேதியல் பொருட்கள், மருந்து உற்பத்தி தொழிற்சாலைகள், பஞ்சாலை தொழில், இயந்திர தளவாட ஆலைகள், கச்சா எண்ணெய் சுத்திகரிப்பு ஆலைகள், உரத் தொழிற்சாலைகள் அதிகம் கொண்டுள்ளது.
# வடோதரா மாவட்டம்

## கோட்டங்கள்

1. வடோதரா
1. டப்போய்
# வடோதரா மாவட்டம்

## வட்டங்கள்

1. டப்போய்
1. கர்ஜண்
1. பாத்ரா
1. சாவ்லி
1. சினோர்
1. வடோதரா நகரம்
1. வடோதரா கிராமப்புறம்
1. வாகோடியா  
இம்மாவட்டத்திலிருந்த கான்பூர், கதானா, சந்திரம்பூர், லூனாவாடா, பலாசினார் ஆகிய ஐந்து வட்டங்கள் புதிதாக துவக்கப்பட்ட மகிசாகர் மாவட்டத்துடன் இணைக்கப்பட்டுள்ளது.
# வடோதரா மாவட்டம்

## போக்குவரத்து

வடோதரா நகரத்தில் இருந்து மாநிலத்தின் பிற பகுதிகளுக்கும், நாட்டின் அனைத்து பகுதிகளையும் இணைக்கும் தொடருந்து வண்டிகளும், பேருந்துகளும் செல்கின்றன.
# வடோதரா மாவட்டம்

## மக்கள் பரம்பியல்

2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை 4,157,568 ஆகும்.
மக்கட்தொகை அடர்த்தி ஒரு சதுர கிலோ மீட்டருக்கு 551 மக்கள் என்ற விகிதத்தில் உள்ளது. 2001 முதல் 2011 முடிய பத்தாண்டுகளில் மக்கட்தொகை 14.16% கூடியுள்ளது. ஆயிரம் ஆண்களுக்கு 934 பெண்கள் என்ற விகிதத்தில் உள்ளது.,. கல்வியறிவு 81.21% ஆக உள்ளது.
# பெருந்துறை

**பெருந்துறை** (**Perundurai**) என்பது தமிழ்நாட்டின் ஈரோடு மாவட்டத்தில் உள்ள ஒரு நகராட்சி ஆகும். இது பெருந்துறை வட்டம் மற்றும் பெருந்துறை ஊராட்சி ஒன்றியம் ஆகியவற்றின் நிர்வாகத் தலைமையிடமும் ஆகும். கடல் மட்டத்தில் இருந்து இவ்வூர் சராசரியாக 292&nbsp;மீட்டர் (958&nbsp;அடி) உயரத்தில் இருக்கின்றது. பெருந்துறை நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# பெருந்துறை

## முக்கிய சாலைகள்

- கோவை சாலை
- ஈரோடு - பெருந்துறை சாலை
- பவானி சாலை
- குன்னத்தூர் சாலை
- சென்னிமலை சாலை
- பழைய பேருந்து நிலைய சாலை
- வெள்ளோடு சாலை
- காஞ்சிகோவில் சாலை
# பெருந்துறை

## அமைவிடம்

ஈரோடு மாநகரின் தென்மேற்குப் பகுதியில் பெருந்துறை அமைந்துள்ளது. ஈரோடு மத்திய பேருந்து நிலையம், மற்றும் ஈரோடு சந்திப்பிலிருந்து சுமார் 18 கி.மீ. தொலைவிலும், ஈரோடு சோலார் பேருந்து நிலையத்திலிருந்து சுமார் 22 கி.மீ தொலைவிலும் அமைந்துள்ளது.  
ஈரோடு மாநகர பேருந்து வழித்தடங்கள் மூலம் நன்கு இணைக்கப்பட்டுள்ளது.
# பெருந்துறை

## நிருவாகம்

பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது. இந்த ஊரானது பெருந்துறை (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# பெருந்துறை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,675 வீடுகளும், 24,930 மக்கள்தொகையும் கொண்டது.
# பெருந்துறை

## பொருளாதாரம் - தொழில்வளம்

தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்) எனப்படும் தமிழக அரசின் ஈரோடு மாவட்டத்துக்கான சிப்காட் தொழிற்பேட்டை மற்றும் பொறியியல் தயாரிப்புகளுக்கான சிறப்பு பொருளாதார மண்டலமும் இங்கு அமைந்துள்ளது. இங்கு பின்னலாடை தொழில் சிறப்பு வாய்ந்ததாக உள்ளது. சேலம்-ஈரோடு-கோயம்புத்தூர்-கொச்சியை இணைக்கும் தேசிய நெடுஞ்சாலை 544ன் புறவழிச்சாலை இந்தப் பகுதி வழியாகச் செல்வதால் சரக்குந்து தொடர்பான தொழில்களும் ஓரளவு நடைபெறுகின்றன. மேலும் விவசாயம் இங்கு முக்கிய தொழிலாக அமைந்துள்ளது.
# பெருந்துறை

## கல்வி

### பள்ளிகள்

- அரசு ஆண்கள் மேல்நிலைப்பள்ளி  
- அரசு பெண்கள் மேல்நிலைப் பள்ளி
- கொங்கு வேளாளர் மேல்நிலைப் பள்ளி
- சாகர் பன்னாட்டுப் பள்ளி
- ஸ்ரீ சுவாமி விவேகானந்தா மேல்நிலைப்பள்ளி
- காருண்யா வித்யாபவன் மெட்ரிக் மேல்நிலைப்பள்ளி
# பெருந்துறை

## கல்வி

### கல்லூரிகள்

- கொங்கு பொறியியல் கல்லூரி
- நந்தா பொறியியல் கல்லூரி
- அரசு ஈரோடு மருத்துவக் கல்லூரி
# பெருந்துறை

## வழிபாட்டுத் தலங்கள்

1.பெருந்துறை முனியப்பசாமி கோயில்  
2. கோட்டை மாரியம்மன் கோயில்  
3. சோழீசுவரர் கோயில்  
4. செல்லாண்டியம்மன் கோயில்
# ஐக்கிய நாடுகள் பாதுகாப்பு அவை

**ஐக்கிய நாடுகள் பாதுகாப்பு அவை ** (United Nations Security Council, **UNSC**) ஐ.நா.வின் முதன்மையான அமைப்புகளில் ஒன்றாகும். பன்னாட்டு அமைதி மற்றும் பாதுகாப்பினை பராமரிப்பதே இதன் கடமையாகும். ஐ.நா பட்டயத்தில் விவரித்துள்ளபடி அமைதி காப்பு நடவடிக்கைகளை மேற்கொள்ளுதல், பன்னாட்டுத் தடைகள் ஏற்படுத்துதல் மற்றும் இராணுவ நடிவடிக்கைகள் எடுக்கும் அதிகாரங்கள் வழங்கப்பட்டுள்ளன. இந்த அதிகாரங்களை தனது தீர்மானங்கள் மூலமாக நிலைநாட்டுகிறது.
# ஐக்கிய நாடுகள் பாதுகாப்பு அவை

## நிரந்தர உறுப்பினர்கள்

ஐ.நா பாதுகாப்பு அவையில் 15 உறுப்பினர்கள் உள்ளனர்; வெட்டுரிமை உள்ள ஐந்து நிரந்தர உறுப்பினர்களும் (சீனா, பிரான்சு, உருசியா, ஐக்கிய இராச்சியம், மற்றும் ஐக்கிய அமெரிக்கா). *நிரந்தர ஐந்து*, *பெரிய ஐந்து* (P5) எனவும் இவை அழைக்கப்படுகின்றன. இந்த உறுப்பினர்கள் இரண்டாம் உலகப் போரில் வென்ற நாடுகளாக கருதப்படுகின்றனர். இதில் பிரான்சு ஐரோப்பாவில் தோல்வியடைந்து ஆக்கிரமிக்கப்பட்ட நாடாக இருந்து கனடா, கட்டற்ற பிரான்சியப் படைகள், ஐக்கிய இராச்சியம் மற்றும் ஐக்கிய அமெரிக்காவின் கூட்டு முயற்சியால் மீட்கப்பட்டது. இந்த நிரந்தர உறுப்பினர்களுக்கு வீட்டோ அதிகாரம் வழங்கப்பட்டுள்ளது. இதனால் எந்தவொரு வரைவிற்கும் பன்னாட்டளவில் எத்தகைய ஆதரவிருந்தாலும் "தன்னிலையான" அவைத் தீர்மான வரைவை நிறைவேற்ற இயலும்.
# ஐக்கிய நாடுகள் பாதுகாப்பு அவை

## நிரந்தரமில்லாத உறுப்பினர்கள்

ஐ.நா பாதுகாப்பு அவை நிரந்தரமில்லாது இரண்டாண்டுகள் செயலாற்றக்கூடிய தேர்ந்தெடுக்கப்படும் பத்து உறுப்பினர்களையும் கொண்டது.
# ஐக்கிய நாடுகள் பாதுகாப்பு அவை

## அமைப்பு

இந்த அமைப்பு ஐ.நா பட்டயத்தின் ஐந்தாம் அதிகாரத்தில் குறிப்பிடப்பட்டுள்ளது. ஐ.நா. பாதுகாப்பு அவை உறுப்பினர்கள், எந்நேரமும் கூடுவதற்கு வசதியாக, நியூ யார்க் நகரிலேயே தங்கியிருக்க வேண்டும். இதற்கு முந்தைய உலக நாடுகள் சங்கத்தின் முதன்மைக் குறைபாடே அதனால் ஓர் நெருக்கடியின்போது உடனடியாக செயல்படவில்லை என்பதால் இந்தத் தேவையை ஐ.யா. பட்டயம் தெளிவாகக் குறிப்பிட்டுள்ளது.  
பாதுகாப்பு அவையின் முதல் அமர்வு சனவரி 17, 1946ஆம் ஆண்டில் இலண்டனின் திருச்சபை மாளிகையில் கூடியது. அது முதல் தொடர்ந்து இடைவெளியின்றி இயங்கும் இந்த அவை பல இடங்களுக்கு பயணித்து பாரிசு, அடிஸ் அபாபா போன்ற பல நகரங்களிலும் தனது நிரந்தர இடமான நியூயார்க் நகரத்தில் உள்ள ஐக்கிய நாடுகள் தலைமையகத்திலும் தனது சந்திப்புகளை நடத்துகிறது.
# ஐக்கிய நாடுகள் பாதுகாப்பு அவை

## விமர்சனம்

ஐ.நா. மனித உரிமை ஆனையர் நவநீதம் பிள்ளை 2014ஆம் ஆண்டு பாதுகாப்பு கூட்டத்தில் பேசும்போது ஆப்கானித்தான், மத்திய ஆப்பிரிக்கக் குடியரசு, கொங்கோ, ஈராக் , லிபியா, மாலி, சோமாலியா, தெற்கு சூடான், சூடான், உக்ரைன், காஸாபகுதிகளில் ஏற்பட்டுள்ள போர் நிலவரங்களால் பல பொது மக்கள் உயிரிழந்துள்ளனர். இந்த மோதல்கள் தற்செயலாக நடந்தது கிடையாது. இவற்றை **ஐ.நா பாதுகாப்பு அவை**தடுக்க தவறியதால் திறனற்ற நிலைக்கு தள்ளப்பட்டுள்ளது.
# ஐக்கிய நாடுகள் பாதுகாப்பு அவை

## வெளியிணைப்புகள்

- UN Security Council&nbsp;— official site
- UN Security Council&nbsp;– Background
- UN Democracy: hyperlinked transcripts of the United Nations General Assembly and the Security Council
- Global Policy Forum&nbsp;– UN Security Council
- Global Policy Forum&nbsp;– veto patterns of the Security Council
- Security Council Report&nbsp;— timely, accurate and objective information and analysis on the Council's activities
- Center for UN Reform Education&nbsp;– objective information on current reform issues at the United Nations
- Hans Köchler,
- Reform the United Nations website &nbsp;— tracking developments
- History of the United Nations&nbsp;— UK Government site
- Who will be the next Secretary General?
- The different projects of reform (G4, Africa Union, United for consensus) (2006)
- UNSC cyberschool
# கத்தரித்தல் (தாவரவியல்)

தாவரங்களின் அங்குரத்தொகுதியில் அல்லது வேர்த்தொகுதியில் தெரிவு செய்யப்பட்ட பகுதிகளை நீக்குதல் **கத்தரித்தல்** (Pruning) எனப்படும்.
# கத்தரித்தல் (தாவரவியல்)

## கத்தரித்தலின் நோக்கங்கள்

- உற்பத்தியின் அளவை அதிகரித்தல்
- உற்பத்தியின் தரத்தைக்கூட்டுதல்
- பூஞ்செடிகளின் வடிவமைப்புகளை சீர் செய்தல்
- இறந்த நோயுற்ற கிளைகளை அகற்றுதல்
# கத்தரித்தல் (தாவரவியல்)

## கத்தரித்தலின் வகைகள்

### தலையகற்றல்

தாவரத்தின் உச்சிப்பகுதி நீக்கப்படுவதன் மூலம் உச்சியாட்சி அழிக்கப்பட்டு கக்கவரும்புகளின் வளர்ச்சி தூண்டப்படுகிறது.இதன் மூலம் உயரத் குறைந்த அடர்த்தி கூடிய தாவரங்கள் பெறப்படுகின்றது. இதனால் தாவரங்களின் பராமரிப்புச் சுலபமாக்கப்படுவதுடன் கூடிய விளைச்சலையும் பெற முடிகிறது.மா, தோடை, தேயிலை, பூஞ்செடிகளில் இச்செயற்பாடு பொதுவாக கைக் கொள்ளப்படும்.
# கத்தரித்தல் (தாவரவியல்)

## கத்தரித்தலின் வகைகள்

### ஐதாக்கல்

கிளைகள், இலைகள், பூக்கள், காய்கள் என்பவற்றின் செறிவு குறைக்கப்படுதல் ஐதாக்கல் ஆகும்.
# கத்தரித்தல் (தாவரவியல்)

## கத்தரித்தலின் வகைகள்

### பாதிக்கப்பட்ட பகுதிகளை நீக்குதல்

- கிளைகள் இலைகள் என்பன குறைக்கப்படுவதன் நோக்கம்:- வினைத்திறனற்ற இலைகளும் கிளைகளும் அகற்றப்படுவதனால் எல்லாப்பகுதிகளுக்கும் ஒளி ஊடுருவும், மரத்தின் கிளைச் சுமை குறைக்கப்படுவதானால் முறிந்து விழும் அபாயம் குறையும், நிமிர்ந்த தாவரங்களைப் பெறலாம், பதிய வளர்ச்சி குறைவதனால் காய்த்தல், பூத்தல் தூண்டப்படும்.
- பூக்கள் காய்கள் குறைக்கப்படுவதன் நோக்கம்:- காய்களின் எண்ணிக்கை அதிகரிக்கும் போது அதன் பருமன் குறையும். இதனால் சந்தை வாய்ப்பு குறையும். எனவே காய்கள், பூக்கள் குறைக்கப்பட்டு பருமன் அதிகரிக்கப்படுகிறது.
# கத்தரித்தல் (தாவரவியல்)

## கத்தரித்தலின் வகைகள்

### கவாத்து

பழமரங்களில் புதிதாக உருவாகும் துளிர்களில் தான் பூ உருவாகி பின்னர் காயாகி கனியாகும், அவ்வாறு புதிய துளிர்களைத் துளிர்க்கச் செய்ய பழைய வேண்டாத காய்ந்த கிளைகளை வெட்டி அப்புறப்படுத்துதலே கவாத்து செய்தல் ஆகும். தற்போது கவாத்து என்பது **கிளை படர்வு மேலாண்மை** என்ற சொல் மூலமும் அறியப்படுகிறது.
# கத்தரித்தல் (தாவரவியல்)

## கத்தரித்தலுக்குள்ளாகும் தாவரங்களும் பகுதிகளும்

1. தண்டு - பூஞ்செடி, எலுமிச்சை, தோடை
1. வேரகற்றல் - தோடை,மா, கொய்யா
1. இலையகற்றல் - மிளகு,பூஞ்செடி
1. பூவகற்றல் - ஓக்கிட், அந்தூரியம், திராட்சை
1. தந்தகற்றல் - கொடித்தோடை, திராட்சை
1. காய் கத்தரித்தல் - பப்பாசி, திராட்சை
# கத்தரித்தல் (தாவரவியல்)

## கத்தரித்தலின் நன்மைகள்

- தாவரத்தின் சகல பகுதிகளுக்கும் சீரான ஒளி, போசணை கிடைப்பதால் உணவுத் தேக்கம் ஏற்பட்டு கனிகட்டல் தூண்டப்படும்.
- பூச்சிப் பீடைக்கட்டுப்பாடு இலகுவாக்கப்படும்.
- இறந்த நோயுற்ற, பலவீனமான கிளைகளை அகற்றலாம்.
- வேண்டிய உயரம் மற்றும் அமைப்பில் தாவரத்தைப் பேணலாம்.
- விளைச்சலைக் கூட்டுவதுடன் விளைவின் தரத்தையும் பேணலாம்.
# கத்தரித்தல் (தாவரவியல்)

## கத்தரித்தல் உபகரணங்கள்

### கத்தரிகோல்

கிளைகளை வெட்டுவதற்கென்றே இரு கைகளாலும் பலமுடன் அழுத்தி வெட்டும் வசதி உடைய கத்தரிகோல்.
# கத்தரித்தல் (தாவரவியல்)

## கத்தரித்தல் உபகரணங்கள்

### சுனப்பு வெட்டறுவாள்

நன்கு சுனப்பு உடைய வெட்டறுவாள் கொன்டும் கிளைகளை வெட்டி நீக்கலாம், அவ்வாறு அறுவாள் கொண்டு கிளைகளை வெட்டும்போது கிளையில் பிளவு ஏற்படாதவாறு வெட்டவேண்டும்.
# தமிழர் திருமணமும் இனமானமும் (நூல்)

**தமிழர் திருமணமும் இனமானமும்** என்ற நூல் பேராசிரியர் க. அன்பழகன் எழுதிய நூலாகும். இந்நூலை பூம்புகார் பதிப்பகத்தாரால் 1993இல் வெளியிடப்பட்டது.
# தமிழர் திருமணமும் இனமானமும் (நூல்)

## நூலின் பொருள்

தமிழரின் திருமணங்கள் சங்க காலத்தில் எப்படி நடந்தது என்பது முதல், பிறகு எவ்வாறு அவை மாறின என்றும், சடங்குகளுடன் செய்யப்படும் ஆரிய திருமணமுறையின் பொருத்தமின்மை பற்றியும்,அத்திருமணங்களில் ஓதப்படும் மந்திரங்களில் உள்ள ஆபாசத்தன்மை பற்றியும்,தமிழர் திருமணங்கள் எவ்வாறு நடக்கவேண்டும் என்று விளக்கமாக இந்நூல் எழுதப்பட்டுள்ளது.
# தமிழர் திருமணமும் இனமானமும் (நூல்)

## நூல் வரலாறு

இந்நூல் எதனால் எழுதப்பட்டது என்பதை நூலின் முன்னுரையில் எழுதியுள்ளார்: *ஆங்காங்கு எனது திருமண உரையைக் கேட்டுக் கொண்டு மகிழ்ந்த நண்பர் பலர் அந்த உரைகளைத் தொகுத்து வெளியிடுமாறு விரும்பினர். நானும் இசைந்தேன். ஆனால் ஒவ்வொரு திருமணத்திலும் ஆங்காங்கு சூழலுக்கு ஏற்ப பேசுவதாலும், சில செய்திகள் திரும்பத் திரும்ப இடம்பெற நேர்வதாலும், தொகுப்பினும் அது கொள்கை விளக்கும் நோக்கத்தினை நிறைவுசெய்யாது என்பதை உணர்ந்தேன்*
*திருமணங்கள் பலவற்றிற்கு அழைக்கப்படும்போது, அத்திருமணத்திற்கு செல்ல இயலாத நிலை ஏற்படும்போது, என் அன்பார்ந்த வாழ்த்துச் செய்தியை அனுப்பி வைத்து மகிழ்கிறேன் என்றாலும் ஒரு திருமணத்தில் பேசக்கூடிய கருத்துக்களை,மணமக்களும் மற்றவரும் அறிந்துகொள்ளச் செய்திட ஏற்றதொரு நூல் பயன்படும் என உள்ளங்கொண்டேன்*. என இந்நூலை எழுதுவதற்கான காரணத்தை குறிப்பிட்டுளாளார்.
# தமிழர் திருமணமும் இனமானமும் (நூல்)

## நூலின் நோக்கம்

"திருமணங்களில் வைதீக நெறியைக் கைவிட்டுப் புரோகிதரையும்,வடமொழியையும் விலக்கிச் சீர்திருத்த முறையை ஏற்று நடத்துவதன் நோக்கத்தையும், பயனையும் விளக்குவதும்,அப்படிச் செய்வதற்குத் தயங்குபவர்களின் ஐயங்களையும் அச்சங்களையும் போக்குவது இந்நூலின் நோக்கம்" என்று முன்னுரையில் குறிப்பிடுகிறார்.  
இந்நூலின் உட்பொருள்கள் 39 தலைப்புகளில் விரிவாக இடம்பெற்றுள்ளன.
# ஆத்திரேலியத் தலைநகரங்களின் பட்டியல்

**ஆத்திரேலியாவில் எட்டுத் தலைநகரங்கள்** உள்ளன. இவை அனைத்துமே துணை தேசிய அளவிலானவை. ஆத்திரேலியக் கூட்டமைப்பின் தலைநகரமாக 1901 முதல் 1927 வரை மெல்பேர்ண் விளங்கியது. 1927இல் புதியதாக கான்பரா நகரம் உருவாக்கப்பட்ட பின்னர் அதுவே தேசியத் தலைநகரமாக உள்ளது.  
ஒவ்வொரு தலைநகரத்திலும் தனது ஆள்புலத்திற்குண்டான நகர, உள்ளாட்சி சட்டவாக்க, நீதி மற்றும் நிர்வாக முறைமை செயலாக்கப்படுகின்றன. மாநில மற்றும் ஆள்புலத் தலைநகரங்கள் தங்கள் பகுதிகளில் உள்ள மிகுந்த மக்கள்தொகை மிக்க நகரமாகவும் திகழ்கின்றன. ஆத்திரேலியாவின் கடல்கடந்த ஆள்புலமான நோர்போக் தீவிற்கு அலுவல்முறை தலைநகரமாக கிங்சுடன் உள்ளது; இருப்பினும் இது அரசு நிர்வாகத்தின் மையமாக மட்டுமே உள்ளது. *நடைமுறைப்படியான* தலைநகரமாக **பர்ன்ட் பைன்** உள்ளது.  
**ஆத்திரேலியாவின் மாநில, ஆள்புல தலைநகரங்கள்**  
| ஆட்சிப்பகுதி | தலைநகரம் | நகர மக்கள்தொகை | மாநில/ஆள்புல மக்கள்தொகை | மாநிலத் தகுதி பெற்ற நாள் | தலைநகரமாக எப்போதிலிருந்து | படிமம் |
| --- | --- | --- | --- | --- | --- | --- |
| ஆஸ்திரேலியா மற்றும்
ஆத்திரேலியத் தலைநகர ஆள்புலம் | கான்பரா* | 381,488 | 1911 | 1913 |  |  |
| நியூ சவுத் வேல்ஸ் | சிட்னி | 4,757,083 | 7,410,399 | 1788 | 1788 |  |
| விக்டோரியா | மெல்பேர்ண் | 4,347,955 | 5,739,341 | 1851 | 1851 | மெல்பேர்ண் தொடுவானக் காட்சி]] |
| குயின்ஸ்லாந்து | பிரிஸ்பேன் | 2,238,394 | 4,656,803 | 1859 | 1860 |  |
| மேற்கு ஆஸ்திரேலியா | பேர்த் | 1,972,358 | 2,519,321 | 1829 | 1829 |  |
| தெற்கு ஆஸ்திரேலியா | அடிலெய்டு | 1,291,666 | 1,670,827 | 1842 | 1856 |  |
| தாசுமேனியா | ஹோபார்ட் | 217,973 | 513,159 | 1825 | 1826 |  |
| வட ஆள்புலம் | டார்வின் | 136,245 | 240,759 | மாநிலத் தகுதி எட்டவில்லை** | 1911 | } |  
கான்பரா ஆத்திரேலியாவின் தலைநகரமாக உள்ளபோதும் ஆத்திரேலியத் தலைநகர ஆள்புலத்தின் அலுவல்முறையான தலைநகராக கருதப்படவில்லை; ஆள்புலத்தினுள் உள்ளதோர் முதன்மை குடியிருப்பாகவும் ஆள்புலமாகவும் கருதப்படுகின்றது.
1911இல், தெற்கு ஆத்திரேலியா வட ஆள்புலத்தை ஆளும் பொறுப்பை ஆத்திரேலியப் பொதுநலவாய அரசிற்கு மாற்றியது. 1978இல் இதற்கு தன்னாட்சி நிலை வழங்கப்பட்டாலும் பொதுநலவாய விதிகளின்படி இது ஓர் ஆள்புலமாக, மாநிலமாக அல்ல, மட்டுமே கருதப்படுகின்றது.
# பரத்வாஜ் ரங்கன்

**பரத்வாஜ் ரங்கன்** (Baradwaj Rangan) ஒரு இந்தியத் திரைப்பட விமர்சகரும் தி இந்து (ஆங்கிலம்) நாளிதழின் துணை செய்தியாசிரியரும் ஆவார். மேலும் இவர் ஆசிய இதழியல் கல்லூரியில் திரைப்படம் குறித்தான ஒரு பாடத்தையும் நடத்திவருகிறார். இவர் 53-வது தேசியத் திரைப்பட விருதுகளில் "சிறந்த திரைப்பட விமர்சகருக்கான" விருதை வென்றுள்ளார்..
# பரத்வாஜ் ரங்கன்

## வசன கர்த்தாவாக

காதல் 2 கல்யாணம் என்கிற திரைப்படத்திற்கு வசனம் எழுதியுள்ளார். இத்திரைப்படம் இன்னும் வெளியாகவில்லை.
# பரத்வாஜ் ரங்கன்

## புத்தக ஆசிரியராக

பரத்வாஜ் ரங்கன் சினிமா தொடர்பான புத்தகங்களையும் எழுதியுள்ளார்.
- மணிரத்னம் படைப்புகள்: ஓர் உரையாடல். தமிழில்: அரவிந்த் சச்சிதானந்தம்
- Dispatches From The Wall Corner: A Journey through Indian Cinema
# டிரான்சுஆசியா ஏர்வேசு பறப்பு 235

மேலெழும்பிய இரண்டு நிமிடங்களில் வானூர்தி ஓட்டுநர்கள் வானூர்தியின் இடதுபுற பொறியில் தீப்பிடித்ததாக அறிவித்தனர். பறப்பு 235 மிகக்கூடிய உயரமாக 1,050&nbsp;அடி ஏறிய பின்னர் சரியத் தொடங்கியது. விரைந்து இடப்புறம் சாய்ந்த வானூர்தி தனது இடது இறக்கையால் வாடகையுந்தி ஒன்றையும் தரைப்பாலமொன்றையும் இடித்து வீழ்ந்தது.  
ஓராண்டுக்குள்ளேயே டிரான்சுஆசியா ஏடிஆர் இரக வானூர்தி ஒன்று இவ்வாறு விபத்திற்குள்ளாவது இரண்டாம் முறையாகும். முன்னதாக பறப்பு 222 விபத்திற்குள்ளாகி உள்ளது.
# டிரான்சுஆசியா ஏர்வேசு பறப்பு 235

## விபத்திற்குப் பின்பான மீட்புப்பணி

வானூர்தி மீட்கை.]]
தாய்பெய் தீயணைப்புத்துறை மீட்புப் பணிகளை மேற்கொண்டனர்; பகுதி மூழ்கியிருந்த வானூர்திக் கட்டகத்திலிருந்து மக்களை மீட்டு காற்றடைத்த படகுகள் மூலம் கரைக்குச் சேர்த்தனர். விபத்துநாளின் இரவு எட்டு மணிக்கு மீட்புக்குழுவினர் எடைதூக்கிகளை பயன்படுத்தி வானூர்திக் கட்டகத்தின் பெரும்பகுதியை வெளியே எடுத்தனர்.
# டிரான்சுஆசியா ஏர்வேசு பறப்பு 235

## வானூர்தி

விபத்தில் சிக்கிய வானூர்தி ஏடிஆர் 72-600 இரட்டை சுழல்விசை முந்துகை இரகம், பதிவெண் B-22816, MSN 1141 ஆகும். இது தனது முதல் பறப்பை மார்ச்சு 28, 2014 அன்று மேற்கொண்டது. டிரான்சுஆசியா ஏர்வேசுக்கு ஏப்ரல் 15, 2014இல் வழங்கப்பட்டது.
# டிரான்சுஆசியா ஏர்வேசு பறப்பு 235

## பயணிகளும் பணியாளர்களும்

வானூர்தியில் 53 பயணிகளும் 5 பணியாளர்களும் பயணித்தனர். விபத்திலிருந்து 15 பேர் காப்பாற்றப்பட்டுள்ளனர்.  
| மொத்தம் |
| --- |
# டிரான்சுஆசியா ஏர்வேசு பறப்பு 235

## வெளியிணைப்புகள்

-
- டிரான்சுஆசியா ஏர்வேசு
- "復興航空說明稿 "
- "復興航空說明稿 2014.07.23
- Notice.html
- விபத்தின் படங்கள்--துவிட்டரிலிருந்து
- Article showing van and another video of the crash
# கொத்தமங்கலம் சீனு

**கொத்தமங்கலம் சீனு** (பெப்ரவரி 17, 1910 - ஆகத்து 30, 2001) தமிழ் நாடகத், திரைப்பட நடிகரும், கருநாடக இசைப் பாடகரும் ஆவார்.
# கொத்தமங்கலம் சீனு

## வாழ்க்கைக் குறிப்பு

வி. எஸ். சீனிவாசன் என்ற இயற்பெயர் கொண்ட கொத்தமங்கலம் சீனு, மதுரைக்கு அருகேயுள்ள வற்றாயிருப்பு என்ற ஊரைப் பிறப்பிடமாகக் கொண்டவர். கருநாடக இசையில் பயிற்சி பெற்ற சீனு பிழைப்பைத் தேடி செட்டிநாடு பகுதியில் உள்ள கொத்தமங்கலம் வந்தார். ஆரம்பத்தில் கிராமபோன் இசைத்தட்டுகளில் இவரது பாடல்கள் வெளிவந்தன. பின்னர் பாடகரும் நடிகருமான கொத்தமங்கலம் சுப்புவுடன் இணைந்து நாடகங்களில் நடித்து வந்தார். கருநாடக இசைக் கச்சேரிகளை நடத்தி வந்ததோடு, மாணவர்களுக்கு இசைப் பயிற்சியும் கொடுத்து வந்தார்.  
இவரது குரல் இனிமை இவரை தமிழ்த் திரையுலகிற்கு அறிமுகப்படுத்தியது. இவர் நடித்த முதல் திரைப்படம் *சாரங்கதாரா*. இது 1935 ஆம் ஆண்டில் வெளிவந்தது. இவர் நடித்து வெளிவந்த திரைப்படங்களில் தாசி அபரஞ்சி, பக்த சேதா, விப்ரநாராயணா போன்றவை குறிப்பிடத்தக்கவை ஆகும். இவரது கடைசித் திரைப்படம் துளசி ஜலந்தர். இது 1947 ஆம் ஆண்டில் வெளிவந்தது. 1947 இற்குப் பின்னர் இவர் கிட்டத்தட்ட 40 ஆண்டுகள் வரை வாழ்ந்திருந்தாலும், இதற்குப் பின்னர் அவர் எந்தத் திரைப்படங்களிலும் நடிக்கவில்லை.  
பிற்காலத்தில் இவர் வானொலியிலும், மேடைக் கச்சேரிகளிலும் பாடி வந்தார்.
# கொத்தமங்கலம் சீனு

## நடித்த திரைப்படங்கள்

- சாரங்கதாரா (1935)
- விப்ரநாராயணா (1938)
- திருமங்கை ஆழ்வார் (1940)
- மணிமேகலை (1940)
- சூர்யபுத்ரி (1941)
- கச்சதேவயானி (1941)
- சோகாமேளர் (1942)
- கிருஷ்ணபிடாரன் (1942)
- தாசி அபரஞ்சி (1944)
- சகடயோகம் (1946)
- பொன்னருவி (1947)
- ஏகம்பவாணன் (1947)
- மகாத்மா உதங்கர் (1947)
- துளசி ஜலந்தர் (1947)
# கீலுங் ஆறு

**கீலுங் ஆறு** வட தாய்வானில் அமைந்துள்ள ஓர் ஆறாகும். பிங்கி மாவட்டத்தில் அமைந்துள்ள ஜிங்டொங் நகரில் வடமேற்குப் பகுதியில் உள்ள மலைகளில் இருந்து இவ்வாறு ஊற்றெடுக்கின்றது. இது பின்பு ரிஃப்ட் கணவாயில் விழுகின்றது. இறுதியில் இது தம்சுயு ஆற்றுடன் கலக்கின்றது.
# கீலுங் ஆறு

## மாசடைவு

கழிவுப் பொருட்கள், தொழில்துறை மாசு (சட்டவிரோதமான) என்பவற்றால் இது மாசுபடுத்தப்படுகின்றது.
# கீலுங் ஆறு

## நிகழ்வுகள்

பெப்ரவரி 04, 2015 அன்று டிரான்சுஆசியா ஏர்வேசு பறப்பு 235 இவ்வாற்றில் விழுந்து விபத்துக்குள்ளானது.
# கே. என். சொக்சி

**கே. என். சொக்சி** (*K. N. Choksy*) என அழைக்கப்படும் **கைர்சாஸ்ப் நாரிமன் சொக்சி** (*Kairshasp Nariman Choksy*, 7 பெப்ரவரி 1933 - 5 பெப்ரவரி 2015) இலங்கை சனாதிபதி வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.  
இவர் 2001 முதல் 2004 ஆம் ஆண்டு வரை பிரதமர் ரணில் விக்கிரமசிங்கவின் அரசில் நிதி அமைச்சராகப் பணியாற்றினார். 1993 முதல் 1994 வரை அரசுத்தலைவர் டிங்கிரி பண்டா விஜயதுங்காவின் அரசில் அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார். 1989 முதல் 2010 வரை நாடாளுமன்ற உறுப்பினராகவும் இருந்துள்ளார்.
# கே. என். சொக்சி

## வாழ்க்கைச் சுருக்கம்

சொக்சி இலங்கையின் மிகச் சிறுபான்மை இனங்களில் ஒன்றான பார்சி இனத்தைச் சேர்ந்தவர். இவரின் தந்தை வழிப் பாட்டனார் 1880களில் மும்பையின் மேற்குப் பகுதியில் உள்ள சூரத்து நகரில் இருந்து இலங்கையில் குடியேறியவராவார். கொழும்பில் தேங்காய் எண்ணெய் தொழிற்சாலை ஒன்றை நிறுவினார். சொக்சியின் தந்தை நாரிமன் கே. சொக்சி ஒரு வழக்கறிஞராவார்.  
கொள்ளுப்பிட்டியில் உள்ள புனித தோமையர் ஆரம்பப் பாடசாலையிலும், பின்னர் கல்கிசை புனித தோமையர் கல்லூரியிலும் கல்வி கற்ற சொக்சி சட்டக் கல்வி பயின்று 1958 இல் வழக்கறிஞரானார். 1981 இல் சனாதிபதி சட்டத்தரணியாக நியமிக்கப்பட்டார்.
# கே. என். சொக்சி

## அரசியலில்

1989 இல் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். 2001 முதல் 2004 நிதி அமைச்சராகவும், 1993 முதல் 1994 வரை அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார்.
# கே. என். சொக்சி

## குடும்பம்

சொக்சி மும்பையச் சேர்ந்த ஃபிரெனி கூப்பர் என்பவரைத் திருமணம் புரிந்தார். இவர்களுக்கு மூன்று ஆண் பிள்ளைகள். மூத்தவர் ஜம்சீது மத்திய யூரேசியப் படிப்புகளுக்கான பேராசிரியராகப் பணியாற்றுகிறார். சரத்துத்திர சமய அறிஞருமான இவர் பல நூல்களை எழுதியுள்ளார். இரண்டாவது மகன் வாசிங்டனில் உள்ள அமெரிக்க வணிகக் கழகத்தின் பணிப்பாளராகப் பணியாற்றுகிறார். மூன்றாவது மகன், விசுதாஸ்ப் கொழும்பில் வழக்கறிஞராகப் பணியாற்றுகிறார்.
# ஷர்ல்டோ கோப்லே

**ஷர்ல்டோ கோப்லே** (பிறப்பு: 27 நவம்பர் 1973) என்பவர் தென்னாப்பிரிக்க நாட்டு நடிகர், தயாரிப்பாளர் மற்றும் திரைப்பட இயக்குநர் ஆவார். இவர் டிஸ்ட்ரிக்ட் 9, எலைசியம், யூரோபா ரிப்போர்ட், ஓல்ட்பாய், மலேபிசென்ட், சேப்பீ போன்ற திரைப்படங்களில் நடித்துள்ளார். இவர் பவர்ஸ் என்ற தொலைக்காட்சித் தொடரிலும் நடித்துள்ளார். இவர் நடித்த டிஸ்ட்ரிக்ட் 9 என்ற திரைப்படம் அகாதமி விருதுக்கு பரிந்துரைக்கப்பட்டது என்பது குறிப்பிடத்தக்கது.
# ஷர்ல்டோ கோப்லே

## திரைப்படங்கள்

- 2009: டிஸ்ட்ரிக்ட் 9
- 2010: தி ஏ-டீம்
- 2013: எலைசியம்
- 2013: யூரோபா ரிப்போர்ட்
- 2013: ஓல்ட்பாய்
- 2013: ஓபன் க்ரேவ்
- 2014: மலேபிசென்ட்
- 2015: சேப்பீ
# தேவ் பட்டேல்

**தேவ் பட்டேல்** (பிறப்பு: 23 ஏப்ரல் 1990) ஒரு இங்கிலாந்து நாட்டுத் திரைப்பட நடிகர் ஆவார். இவர் சிலம்டாக் மில்லியனயர், தி செகண்ட் பெஸ்ட் எசோடிக் மரிகோல்ட் ஹோட்டல், சேப்பீ போன்ற பல திரைப்படங்களில் நடித்துள்ளார். இவர் தி நியூஸ் ரூம் போன்ற தொலைக்காட்சித் தொடர்களிலும் நடித்துள்ளார்.  
இவர் நடித்த சிலம்டாக் மில்லியனயர் என்ற திரைப்படம் மிகப் பெரிய அளவில் வெற்றி அடைந்ததன் மூலம் மிகவும் பரிச்சியமான நடிகர் ஆனார். இந்தத் திரைப்படம் பல அகாதமி விருதுகளை வென்றுள்ளது.
# தேவ் பட்டேல்

## ஆரம்பகால வாழ்க்கை

தேவ் பட்டேல் 23 ஏப்ரல் 1990ஆம் ஆண்டு லண்டன் இங்கிலாந்தில் பிறந்தார். இவரது தந்தை ராஜ் மற்றும் தாய் அனித ஆவார்கள். இவர் இந்திய நாட்டைச் சேர்ந்த குஜராத்தி இனத்தைச் சேர்ந்தவர். இவர் இந்து மத நம்பிக்கை உள்ளவர்.
# தேவ் பட்டேல்

## திரைப்படங்கள்

- 2008: சிலம்டாக் மில்லியனயர்
- 2010: *The Last Airbender*
- 2012: *The Best Exotic Marigold Hotel*
- 2012: *About Cherry*
- 2014: *The Road Within*
- 2015: தி செகண்ட் பெஸ்ட் எசோடிக் மரிகோல்ட் ஹோட்டல்
- 2015: சேப்பீ
- 2016: த மேன் ஹூ நியூ இன்ஃபினிட்டி
- 2016: லயன் (தயாரிப்பில்)
# தேவ் பட்டேல்

## சின்னத்திரை

- 2007-2008: ஸ்கின்ஸ்
- 2009: மிஸ்டர் லெவன்
- 2012-2014: தி நியூஸ் ரூம்
# சமூகவியல்களுக்கான ஆய்வுமுறைகள் (நூல்)

**சமூகவியல்களுக்கான ஆய்வுமுறைகள்** எசு. இரத்தினம் எழுதிய நூலாகும்.
# சமூகவியல்களுக்கான ஆய்வுமுறைகள் (நூல்)

## நூலாசிரியர்

எசு. இரத்தினம், சேலம் அரசு கலைக்கல்லூரியில் பணிபுரியும் பேராசிரியர் ஆவார்.
# சமூகவியல்களுக்கான ஆய்வுமுறைகள் (நூல்)

## பதிப்பு விவரங்கள்

இந்நூலினை, நியூ செஞ்சுரி புக் அவுசு வெளியிட்டுள்ளது. இந்நூலின் முதற் பதிப்பு அக்தோபர் 2009 இல் வெளி வந்தது, பக்கங்கள் 175.
# சமூகவியல்களுக்கான ஆய்வுமுறைகள் (நூல்)

## நூலின் அறிமுகவுரை

இந்நூலின் அறிமுகவுரையை நூலாசிரியரே எழுதியுள்ளார். இந்நூல் சமூகவியல் துறை சார்ந்த மாணவர்களின் ஆய்வுமுறைக் கல்விக்கான நூல் என்று குறிப்பிட்டுள்ளார்.
# சமூகவியல்களுக்கான ஆய்வுமுறைகள் (நூல்)

## நூல் உள்ளடக்கம்

இந்நூலில் பதினேழு இயல்கள் உள்ளன. கல்லூரி, பல்கலைக்கழகத்தைச் சார்ந்த சமூகவியல் மாணவர்கள் எவ்வாறு தங்கள் பாடத்திட்டம் சார்ந்த ஆய்வுகளை முன்னெடுக்க வேண்டும் என்பதை ஆசிரியர் விவரித்துள்ளார்.  
நூலாசிரியர் பின்வரும் இயல் வகைமையின்படி நூலை விளக்கியுள்ளார்,
1. ஆய்வு முறைமையில் இயல்புகளும், முக்கியத்துவமும்,
1. ஆய்வுகளின் வகைகள்,
1. ஆராய்ச்சிகளின் முக்கியத்துவம்,
1. ஆய்வுத் தலைப்பினைத் தேர்ந்தெடுத்தல்,
1. சமுதாய ஆய்வுகளில் கோட்பாடுகளும் உண்மைகளும்,
1. கருதுகோள் உத்தேச முடிவு- புனைகோள்,
1. ஆய்வு வடிவமைப்பு,
1. கூறு வடிவமைப்பு,
1. விவரம் திரட்டுதல்
1. அளவை நுட்பங்கள்,
1. விவரங்களை முறைப்படுத்துதலும் பகுப்பாய்வு செய்தலும்,
1. விவரங்களை பகுப்பாய்வு செய்தலும், பொருள் அறிதலும்,
1. ஆய்வறிக்கை தயாரித்து அளித்தல்,
1. துணை நூற்பட்டியல்
1. சுருக்க விளக்கங்கள்,
1. அடிக்குறிப்புகள்,
1. கணிப்பொறி ஆய்வுகளில் கணினியின் பங்கு.  
ஒவ்வொரு இயலிலும் அதன் துணைத் தலைப்புகளிலும் ஆசிரியர் சான்றுகளுடன் சமூகவியல் ஆய்வுகளை முன்னெடுப்பதற்கான அடிப்படை விவரங்களை வழங்கியுள்ளார்.
# பெரியார் கணினி (நூல்)

**பெரியார் கணினி** என்னும் நூல் பேராசிரியர் மா. நன்னன் அவர்களின் ஆக்கம் ஆகும். இந்நூலில் பெரியாரின் கருத்துகள் காலவரிசையிலும்,பொருள்வரிசையிலும் திரட்டப்பட்டுள்ளன. ஆய்வாளர்களுக்கு அவர்களின் பணியை எளிதாக்கும் விதத்தில் இந்நூல் உள்ளது. இந்நூலை கையாள வசதியாக இருதொகுதிகளாகக் கட்டமைக்கப்பட்டுள்ளது. முதற்பதிப்பாக 1996 மார்சில் பூம்புகார் பதிப்பகம் வெளியி்ட்டது.இரண்டாம் பதிப்பாக ஞாயிறுபதிப்பகம் 1998 இல் வெளியிட்டுள்ளது.
# பெரியார் கணினி (நூல்)

## நூலின் அமைப்பு

முதற் பகுப்புகள், அவற்றின் துணைப் பகுப்புகள், சில துணைப் பகுப்புகளுக்குக் கிளைப் பகுப்புகள் என வகுத்துக் கொண்டு பெரியாரின் கருத்துகள் திரட்டப்பட்டுள்ளன. முதற் பகுப்புகள் மட்டும் அகரவரிசையில் அடுக்கப்பட்டுள்ளன. பெரியாரின் கருத்துக் கனிகள் யாவும் அவை வெளிவந்த கால அடிப்படையில் அடுக்கப்பட்டுள்ளன. சான்றாகக் கடவுள்பற்றிப் பெரியார் 1929 இல் என்ன சொன்னார்; 1930, 42, 55, போன்ற பிற காலங்களில் அவர் அதுபற்றி எத்தகைய கருத்துகளை வெளியிட்டார் என்பனவற்றை முறைப்படி அறிந்து கொள்ள இது தோதாக இருக்கக்கிறது. மதுவிலக்கு தேவை என்று பேசிய பெரியார் பிற்காலத்தில் அதற்கு மாறாகப் பேசி இருப்பதையும் அறியலாம்.
# பெரியார் கணினி (நூல்)

## தொகுப்புகளின் எண்ணிக்கை

இதில் மொத்தம் பெரியாரின் கருத்துகள் 48 தலைப்புகளில் முதற் பகுப்புகளாகவும், பிறகு 309 துணைப்பகுப்புகளும்,11 கிளைப்பகுப்புகளும் அடங்கியுள்ளன. இம் மூவகைப் பகுப்புகளிலுமாக மொத்தம் 4884 கருத்துக் கனிகள் அடங்கியுள்ளன.
# லூசோன்

**லூசோன்** (*Luzon*) பிலிப்பீன்சிலுள்ள மிகப்பெரியதும் மக்கள்தொகை மிக்கதுமான தீவு. தீவுக் கூட்டத்தின் வடகோடியில் அமைந்துள்ள இத்தீவு, நாட்டின் பொருளியல், அரசியல் மையமாக விளங்குகின்றது. நாட்டின் தலைநகரம் மணிலா இத்தீவில் உள்ளது. 2010 கணக்கெடுப்பின்படி 48 மில்லியன் மக்கள்தொகை உள்ள இத்தீவு
# விசயன் தீவுகள்

**விசயன் தீவுகள்** அல்லது **விசயசு** (*Visayas*) பிலிப்பீன்சின் மூன்று முதன்மையான தீவுக்கூட்டங்களில் ஒன்றாகும்; மற்றவை மின்டனாவ், லூசோன் ஆகும். விசயசு முதன்மையாக விசயன் கடலைச் சூழ்ந்துள்ள பல தீவுகளால் ஆனது; சூலு கடலின் வடகிழக்குக் கோடியாகவும் விசயசு கருதப்படுகின்றது. இத்தீவுக் கூட்டக் குடிகள் *விசயன்கள்* எனப்படுகின்றனர்.
# பிறப்பு பதிவு மற்றும் இறப்பு சட்டம் 1969

**பிறப்பு மற்றும் இறப்பு பதிவு சட்டம், 1969** ஒவ்வொரு பிறப்பும், இறப்பும் பதிவு செய்யப்படவேண்டும் என அறிவுறுத்துகிறது. தமிழ் நாடு பிறப்பு மற்றும் இறப்பு பதிவு விதிகள் 2000 த்தின் படி ஒவ்வொரு பிறப்பும், இறப்பும் பதிவு செய்யப்படுகிறது.
# பிறப்பு பதிவு மற்றும் இறப்பு சட்டம் 1969

## பொறுப்பு அளிக்கப்பட்ட அதிகாரிகள்

- கிராம பஞ்சாயத்து: கிராம நிர்வாக அதிகாரிகள்
- நகர பஞ்சாயத்து: சுகாதார ஆய்வாளர்கள்/மேல் நிலை அதிகாரிகள்
- மாநகரம்/நகராட்சி பரப்பு: மண்டல சுகாதார ஆய்வாளர்கள்/மேல் நிலை அதிகாரிகள்
- தோட்டம்: தோட்டத்தின் மேலாளர்.
# பிறப்பு பதிவு மற்றும் இறப்பு சட்டம் 1969

## கால அவகாசம்

- இருபத்தொன்று நாட்களுக்குள் பதிவு செய்யப்படும் பிறப்பு மற்றும் இறப்பு சான்றிதழ் இலவசமாக வழங்கப்படுகிறது.
- இருபத்தொன்று நாட்களுக்கு பின், ஆனால் முப்பது நாட்களுக்குள் பதிவு செய்யப்படுமானால் இரண்டு ரூபாய் தாமதக் கட்டணம் வசூலிக்கப்படுகிறது
- ஓராண்டுக்குள் தெரிவிக்கப்படும் பிறப்பு அல்லது இறப்பு பதிவு செய்யப்பட அங்கீகாரம் பெற்ற அதிகாரியின் எழுத்து ஆணையுடன் ஐந்து ரூபாய் அபராதமாக வசூலிக்கப்படுகிறது
- ஒரு வருடத்திற்கு பிறகு பிறப்பு அல்லது இறப்பு பதிவுசெய்யப்பட வேண்டுமானால் முதல் வகுப்பு மேஜிச்டரட்டின் உத்தரவு கட்டாயம் தேவை. மேலும் தாமதத்துக்கான அபராதமாக பத்து ரூபாயும் வசூலிக்கப்படுகிறது
# இலை வண்ண அட்டை

**இலை வண்ண அட்டை** (*Leaf colour chart*-LCC) பயிரின் தேவையறிந்து உரமிட பயன்படுத்தப்படுகிறது. இதில் 1 முதல் 5 பசுமை நிற பட்டைகள் உள்ளன. நெல்லில் தழைச்சத்து மேலாண்மை இலை வண்ண அட்டையின் மூலம் முடிவு செய்யப்பட்டு அளவிடப்பட்ட எண்ணை வைத்து முடிவுசெய்யப்படுகிறது.
# இலை வண்ண அட்டை

## தழைச்சத்து மேலாண்மை

வேளாண்மையில் பயிர் வளர்ச்சிக்கு இன்றியமையாத பேரூட்டச்சத்துக்களாக தழை (nitrogen), மணி (phosphorous) மற்றும் சாம்பல் (potassium) சத்துக்கள் கருதப்படுகின்றன. அவற்றுள் தலையாயது தழைச்சத்து ஆகும். தழைச்சத்து வழிமண்டலத்தில் அதிக அளவில் (78%) இருந்தாலும் செயலற்றதாக உள்ளதால் பயிர் அவற்றை நேரடியாக பயன்படுத்த முடிவதில்லை. இயற்கையில் இடி மற்றும் மின்னல்களின்போது வழிமண்டலத்தில் உள்ள தழைச்சத்தின் பிணைப்பு பிரிக்கப்பட்டு பயிருக்கு கிடைக்கும் வகையில் மாற்றப்பட்டு மழைமூலம் பயிரை அடைகின்றன. ரைசோபியம் போன்ற நுண்ணுயிர்கள் பயறுவகைப்பயிர்களில் கூட்டுவாழ்க்கை நடத்தி வேர் முடிச்சுகளிலும், அசோஸ்பைருள்ளம் போன்ற நுண்ணுயிரிகள் நெல் போன்ற புல் வகைப்பயர்களைச் சார்ந்தும், அசட்டோபாக்டர் போன்றவை மண்ணில் தனியாகவும், நீலப்பச்சைப்பாசி போன்றவை நீர் நிறைந்த இடங்களிலும் தழைச்சத்தை பயிருக்கு கிடைக்கச் செய்கின்றன மேலும் விவசாயிகள் கழிவுகளை மக்க வைப்பதன் மூலம் பயிர்களுக்கு இயற்கையில் தழைச்சத்துக் கிடைக்கச் செய்கின்றனர். தழைச்சத்து உரங்களை தொழிற்சாலையில் உற்பத்தி செய்தும் வணிக ரீதியாக பயன்படுதுகின்றனர். தழைச்சத்தளிக்கும் இரசாயண உரங்களை அளவுக்கு அதிகமாக உபயோகிப்பதால் சத்து விரையமாவதுடன், அதிக உற்பத்திச்செலவு, சுற்றுச்சூழல் பாதிப்புகள் போண்ற பாதகங்களை ஏற்படுதுகின்றன. நெற்பயிரில் தழைச்சத்து மேலாண்மை "நிலையான நேரத்தில் உரமிடல்" மற்றும் "பயிரின் தேவையறிந்து உரமிடல்" என இரு வகைப்படும். நிலையான நேரத்தில் உரமிடல் என்பது உரங்களை குறித்த இடைவெளியில் குறிப்பிட்ட அளவு உரமிடலாகும். பயிரின் தேவையறிந்து உரமிட இலை வண்ண அட்டை உதவுகிறது. இலை வண்ண அட்டையின் மூலம் முடிவு செய்யப்பட்டு அளவிடப்பட்ட எண்ணை வைத்து தழைச்சத்து மேலாண்மை முடிவுசெய்யப்படுகிறது.
# இலை வண்ண அட்டை

## அளவிடும் முறை

வண்ண அட்டையைக் கொண்டு இலையின் வண்ணத்தை ஒப்பிடும்போது சூரியவெளிச்சம் இலையில் நேரடியாகப்படாதவாறு அளவிடுபவர் நிற்கவேண்டும். இலையின் பச்சைய அளவை மதிப்பிடுவது நடவு நட்ட 14ஆம் நாளிலிருந்து அல்லது விதைத்த 21 ஆம் நாளிலிருந்து ஒவ்வொரு வாரமும் செய்யப்படவேண்டும். மதிப்பீடு செய்ய ஏற்ற இலை முழுதாய் வெளிவந்துள்ள இலைகளில் மேலிருந்து மூன்றாவது ஆகும். மதிப்பீடு செய்ய குறைந்த பட்சம் 10 இலைகள் இங்கும் அங்குமாக தேர்வு செய்யப்படவேண்டும். அளவிடும் காலம் பொதுவாக ஒரு பயிருக்கு ஒரு குறிப்பிட்ட நேரமாக இருத்தல் வேண்டும் (காலை 8-10 மணிக்குள்). அளவீடு எண் ரகத்திற்கு ஏற்றவாறு வேறுபடுகின்றது. அதிக தழைச்சத்தைத் தாங்க முடியாத இரகங்கள் (பொன்னி) எனில் 3.0 என்றும் மற்ற ரகங்களுக்கு 4.0 ஆகும்.
# இலை வண்ண அட்டை

## தழைச்சத்து இடுதல்

முடிவு செய்யப்பட்ட அளவீடு பத்திற்கு ஆறு அல்லது அதற்கு மேல் குறிப்பிட்ட அளவைவிட கீழ் இருக்குமெனில் உடனே தழைச்சத்து இடப்பட வேண்டும். நட்ட ஏழு நாட்களில் 25 கிலோ / எக்டர் தழைச்சத்து அளிக்க வேண்டும். இதனை தொடர்ந்து ஒவ்வொரு முறையும் 40 கிலோ / எக்டர் தழைச்சத்தை குருவை அல்லது குறுகிய கால இரகங்களுக்கு அளிக்க வேண்டும் அல்லது ஒவ்வொரு முறையும் 30 கிலோ / எக்டர் தழைச்சத்தினை மத்திய மற்றும் நீண்ட கால இரகங்களுக்கு அளிக்க வேண்டும். 35 முதல் 45 நாள் வயதுள்ள நாற்றுகளை நடவிற்குப் பயன்படுத்தினால் அதன் மகசூலை அதிகரிக்க 35 கிலோ / எக்டர் என்ற அளவில் தழைச்சத்தினை அடியுரமாக அளிக்க வேண்டும்.
# இலை வண்ண அட்டை

## நன்மைகள்

இம்முறையில் தழைச்சத்து வீனாவது தவிர்க்கப்படுகிறது. சுற்றுச்சூழல் காக்கப்படுகிறது. சாகுபடிச்செலவு குறைகிறது
# இலை வண்ண அட்டை

## வெளியிணைப்புகள்

- nitrogenparameters
- Optimize Nitrogen Application with a simple tool(Leafcolorchart )
# இந்தியத் தாய்

சிங்கத்துடன் கூடிய பாரத மாதா சிலை]]
யிலுள்ள பாரத மாதா சிலை]]  
கின் லேயில் இந்தியப் படைத்துறை முகாம் வாயிலில் அமைக்கப்பட்டுள்ள பாரத மாதா சிலை]]
**இந்தியத் தாய்** (இந்தி, சமசுகிருதம்: **பாரத மாதா** , *Bhārata Mātā*), ***மதர் இந்தியா***, அல்லது *பாரதாம்பா* (சமசுகிருதம்: ) என்பது இந்தியாவை அன்னை வடிவாக உருவகப்படுத்தி பாவித்தலைக் குறிக்கும். ஏதோ ஒன்றின் காரணமாக நாட்டை நபராக அடையாளப்படுத்துவதாகும். இந்தியப் பண்பாட்டின் அனைத்து பெண் கடவுளரின் குணங்களை ஒன்றிணைத்து, குறிப்பாக துர்க்கையின் வடிவத்தை ஒத்து உருவாக்கபட்டவளாவார். பொதுவாக இந்திய அன்னை காவி வண்ண அல்லது மூவண்ண புடவை அணிந்து இந்தியத் தேசியக் கொடியை ஏந்தியவாறு அமைக்கப்படுகிறார்; சில நேரங்களில் சிங்கத்துடன் காட்டப்படுகின்றார்.
# இந்தியத் தாய்

## வரலாற்றுப் பின்னணி

19வது நூற்றாண்டின் இறுதியில் இந்திய விடுதலை இயக்கத்தின் அங்கமாக பாரத மாதாவின் உருவம் தீட்டப்பட்டது. 1873இல் முதன்முதலாக கிரண் சந்திர பானர்ஜியின் *பாரத் மாதா* என்ற நாடகம் நடத்தப்பட்டது. 1882இல் எழுதப்பட்ட பங்கிம் சந்திர சாட்டர்ஜியின் *ஆனந்தமடத்தில்* "வந்தே மாதரம்" பாடல் இடம் பெற்றது. இது விரைவிலேயே விடுதலை இயக்கத்தின் பாடலாக அமைந்தது.  
இதன் உருவகத்தை விவரித்த பிபின் சந்திர பால் இந்து மெய்யியல் வழக்கங்களுடனும் வழிபாட்டு முறைமைகளுடனும் ஒருங்கிணைத்தார். இந்த உருவகம் அனைத்து இந்துக் கொள்கைகளையும் தேசியத்தையும் அடையாளப்படுத்தியது.  
அபனிந்தரநாத் தாகூர் பாரத மாதாவை காவி உடையில் தேவியாக, நான்கு கைகளில் வேதங்கள், நெற்கற்றை, செபமாலை, வெள்ளைத் துணி ஏந்தியவாறு ஓவியம் தீட்டினார். விடுதலைப் போராட்டத்தின் போது இந்தியர்களிடையே தேசிய உணர்வை உருவாக்க பாரத மாதா உருவகம் பயன்படுத்தப்பட்டது.
# இந்தியத் தாய்

## சிறப்பு

பாரத மாதா கோவில்கள் எழுப்பப்பட்டுள்ளன; 1936இல் மகாத்மா காந்தி திறந்து வைத்த பாரத மாதா கோயில் காசி பல்கலைக்கழகத்தில் உள்ளது. 1983இல் விசுவ இந்து பரிசத்தால் கட்டப்பட்டு, இந்திரா காந்தியால் திறக்கப்பட்ட பாரத மாதா கோயில் அரித்வாரில் உள்ளது.  
இந்தியாவைக் கடவுளாக சித்தரிப்பதால் தேசப்பற்றையும் கடந்து அனைத்து இந்தியர்களும் தேசப் பாதுகாப்பில் பங்கேற்பதைத் தங்கள் சமயக் கடமையாகக் கொள்ள வேண்டும் என்பது வலியுறுத்தப்படுகின்றது.  
*பாரத் மாதா கி ஜெய்’* ("இந்திய அன்னைக்கு வெற்றி") என்பது இந்தியத் தரைப்படையின் முழக்கமாக இருந்து வருகின்றது.
# இந்தியத் தாய்

## இதனையும் காண்க

- பாரத மாதா கோயில்
# இந்தியத் தாய்

## வெளியிணைப்புகள்

-
- Patriotic fervour The Hindu, August 17, 2003.
- The life and times of Bharat Mata Sadan Jha, Manushi, Issue 142.
- Bharat Mata Images Prof. Pritchett, Columbia University
# தேசிய நபராக்கம்

சாம் அங்கிளும் கைக்கோர்த்த படிமம் முதல் உலகப் போரின் போது பிரித்தானிய-அமெரிக்க கூட்டணியை அடையாளப்படுத்தியது.]]  
**தேசிய நபராக்கம்** (*national personification*) என்ற கருதுகோள் ஓர் நாட்டிற்கோ அதன் மக்களுக்கோ மாந்தவுருவகம் தருவதாகும்; இது அந்நாட்டைக் குறித்த கேலிச் சித்திரங்களிலும் பரப்புரைகளிலும் பயன்படுத்தப்படும்.  
துவக்கதில் மேற்கத்திய உலகில், அறிவு மற்றும் போர்க் கடவுளான மினர்வா/அத்தீனாவின் தேசிய உருவாக்கத்தையும் உரோமை மாநிலத்தின் இலத்தீன் பெயரையும் கொண்டு வடிவமைக்கப்பட்டிருந்தது. இவற்றிற்கு எடுத்துக்காட்டுகளாக பிரித்தானியா, செருமானியா, ஐபெர்னியா, ஹெல்வெதியா மற்றும் போலோனியா ஆகியோரைக் கூறலாம். சாதாரண மனிதன் அல்லது குடிமகனை கொண்ட உருவகங்களுக்கு—நாட்டை உருவகப்படுத்தாது— இடாய்ச்சு மிகெல் மற்றும் ஜான் புல்லைக் காட்டாகக் கொள்ளலாம்.  
தேசிய நபராக்கமும் தேசியச் சின்னமும் ஒன்றல்ல; சில நாடுகளில் மாந்தவுருவகமல்லாது தேசிய விலங்குகள் நாட்டைக் குறிக்கப் பயன்படுத்தப்படுகின்றன.
# தேசிய நபராக்கம்

## வெளியிணைப்புகள்

- A scholarly case study of the evolution of Deutscher Michel
- Kirsten Stirling: "The Image of the Nation as a Woman in Twentieth Century Scottish Literature"
# உயிர்ச்சூழற் பொருளியல்

**உயிர்ச்சூழற் பொருளியல்** (Ecological economics) என்பது, ஒரு பல்துறை சார்ந்த ஆய்வுத் துறை ஆகும். இது, காலம் மற்றும் இடம் சார்ந்த வகையில், மனிதப் பொருளியலும் இயற்கைச் சூழியல் முறைமையும் ஒன்றுடன் ஒன்று தங்கியிருப்பதையும், ஒன்றைச் சார்ந்து ஒன்று வளர்ச்சியடைவதையும் ஆய்வு செய்வதை நோக்கமாகக் கொண்டது. இது, பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்துவதன் மூலம், சூழலின் முக்கிய பொருளியற் பகுப்பாய்வான சூழற் பொருளியலில் இருந்து வேறுபடுகிறது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள். இதன்படி, உயிர்ச்சூழற் பொருளியலாளர் வலுவான பேண்தகைமையை வலியுறுத்துவதுடன், இயற்கை மூலதனத்தை மனிதன் உருவாக்கும் மூலதனத்தினால் பதிலிட முடியும் என்னும் நிலைப்பாட்டையும் மறுதலிக்கின்றனர்.  
உயிர்ச்சூழற் பொருளியல் துறை, ஐரோப்பிய, அமெரிக்கக் கல்வியாளர்களின் ஆக்கங்களினாலும், அவர்களின் ஒருங்கிணைந்த நடவடிக்கைகளினாலும், ஒரு நவீன இயக்கமாக உருவானது. தொடர்புடைய துறையான பசுமைப் பொருளியல் என்பது அரசியல் சார்ந்து பயன்படுத்தப்படும் இதன் ஒரு வடிவம் ஆகும்.
# சூழற் பொருளியல்

**சூழற் பொருளியல்** (Environmental Economics) என்பது, சூழல் சார்ந்த விடயங்களுடன் தொடர்புடைய, பொருளியலின் துணைத் துறைகளுள் ஒன்று. தேசிய பொருளியல் ஆய்வு நிறுவனத்தின் சூழற் பொருளியல் திட்டத்தின்படி, சூழற் பொருளியல், தேசிய மற்றும் உள்ளூர்ச் சூழற் கொள்கைகளின் பொருளியற் தாக்கங்கள் குறித்த கோட்பாட்டு அல்லது செயலறிவு சார்ந்த ஆய்வுகளை முன்னெடுக்கிறது. வளி மாசடைதல், நீரின் தரம், நச்சுப் பொருள்கள், திண்மக் கழிவு, புவி சூடாதல் போன்றவை தொடர்பான மாற்றுச் சூழற் கொள்கைகளின் செலவின வரவினங்கள் போன்றன இத்துறையின் ஆய்வுகளில் அடங்கும் குறிப்பான விடயங்கள்.  
பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்தும் உயிர்ச்சூழற் பொருளியலில் இருந்து சூழற் பொருளியல் வேறுபட்டது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள்.
# மட்டி (வாழை)

**மட்டி ** என்பது வாழையின் ஓர் இனம். மட்டி வாழைப்பழம் அளவில் சிறியது. இது கன்னியாகுமரி மாவட்டத்தில் அதிகம் விளைகிறது. இது மற்ற வாழைப்பழங்களை விட இனிப்பு சுவை மிகுந்து காணப்படுகிறது. இது இந்த மாவட்ட பேச்சிப்பாறை உள்பட்ட மலைப்பகுதிகளில் பயிரிடப்படுகிறது. இதற்கு இப்போது புவிசார் குறீயீடு வழங்ஙகப்பபட்டுள்ளது.
# மட்டி (வாழை)

## பயிரிடல்

வாழை பத்து மாதங்ககளில் பலன் தரும். இந்த மட்டி வாழை பலன் தர 12 மாதங்கள் ஆகும். இந்த வாழையின் தாரில் காய்கள் அதிகமாகவும், நெருக்கமாகவும் இருக்கும்.  
மஞ்சள் மட்டி, செம்மட்டி, நெய்மட்டி, கருமட்டி, வால்மட்டி என்று இந்த மட்டி வாழையில் பல வகைகள் உண்டு.  
கன்னியாகுமரி மாவட்டத்தில் ஐந்து ஆயிரம் ஹெக்டேர் நிலத்தில் வாழை பயிரிடப்படுகிறது. இதில் 5 சதவீதம் நிலப்பரப்பில் மட்டுமே மட்டி வாழை பயிரிடப்படுகிறது.
# மட்டி (வாழை)

## பயன்கள்

இதில் மாவுத்தன்மை மிகுதியாக காணப்படுவதால் சிறுகுழந்தைகளுக்கு அதிகம் கொடுக்கப்படுகிறது.
# மட்டி (வாழை)

## பயன்கள்

### ஆதாரங்கள்

- வாழைப்பழ வகைகள்
- மட்டி
- மட்டிப் பழம்
# லேக் பெல்

**லகே பெல்** (*Lake Bell*, பிறப்பு: மார்ச் 24, 1979) ஒரு அமெரிக்க நாட்டுத் திரைப்பட நடிகை மற்றும் குரல் நடிகை ஆவார். இவர் பிளாக் ராக், மில்லியன் டாலர் ஆர்ம், தி கப் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களிலும் நடித்துள்ளார்.
# ஸ்டெர்லிங் ஜெரின்ஸ்

**ஸ்டெர்லிங் ஜெரின்ஸ்** (*Sterling Jerins*, பிறப்பு: மே 6, 2004) ஒரு அமெரிக்க நாட்டுத் திரைப்பட நடிகை ஆவார். இவர் வேர்ல்ட் வார் ஜி, வேர்ல்ட் வார் ஜி, லுள்ளபி, தி கப் போன்ற பல திரைப்படங்களில் நடித்துள்ளார். இவர் ரோயல் பெயின்ஸ், டிசெப்ஷன் போன்ற தொலைக்காட்சி தொடர்களிலும் நடித்துள்ளார்.
# தம்பையா ஏகாம்பரம்

**தம்பையா ஏகாம்பரம்** (*Thambiah Ehambaram*, 12 அக்டோபர் 1913. – 22 மார்ச் 1961) இலங்கைத் தமிழ் அரசியல்வாதியும், நாடாளுமன்ற உறுப்பினரும், திருகோணமலை நகரசபைத் தலைவரும் ஆவார். சூலை 1960 தேர்தலில் இவர் மீண்டும் முதலாவது உறுப்பினராகத் தெரிவு செய்யப்பட்டார். இவர் பதவியில் இருக்கும் போதே 1961 மார்ச் 22 இல் காலமானார்.
# தம்பையா ஏகாம்பரம்

### தேர்தல் வரலாறு

**த. ஏகாம்பரத்தின் தேர்தல் வரலாறு**  
| 1960 மார்ச் நாடாளுமன்றம் | மூதூர் | இதக | align= |
| --- | --- | --- | --- |
# காளி என். ரத்தினம்

**காளி என். ரத்தினம்** (பிறப்பு:1897 - இறப்பு: ஆகஸ்ட், 1950) மேடை நாடக நடிகராகவும், தமிழ்த் திரைப்படங்களில் நகைச்சுவை நடிகராகவும் நடித்தவர். இவர் *மதுரை ஒரிஜினல் பாய்ஸ் கம்பெனி* எனும் நாடக நிறுவனத்தில் ஏறத்தாழ 27 ஆண்டுகள் நடிகராகவும், மேடை மேலாளராகவும் பணியாற்றினார். இவருடைய ஒருங்கிணைப்பின்கீழ் பிரபல நடிகர்கள் கே. பி. கேசவன், பி. யு. சின்னப்பா, எம். ஜி. சக்கரபாணி, எம், ஜி. இராமச்சந்திரன் ஆகியோர் நாடகங்களில் நடித்திருந்தனர்.
# காளி என். ரத்தினம்

## நடித்த திரைப்படங்கள்

1. பதி பக்தி (1936)
1. சந்திரகாந்தா (1936)
1. பஞ்சாப் கேசரி (1938)
1. ரம்பையின் காதல் (1939)
1. பாண்டுரங்கன் (1939)
1. பம்பாய் மெயில் (1939)
1. வாயாடி (1940)
1. விக்ரம ஊர்வசி (ஊர்வசியின் காதல்) (1940)
1. காளமேகம் (1940)
1. உத்தம புத்திரன் (1940)
1. சபாபதி (1941)
1. பக்த கௌரி (1941)
1. நவீன மார்க்கண்டேயா (1941)
1. நாடகமேடை (1942)
1. சதி சுகன்யா (1942)
1. மாயஜோதி (1942)
1. சிவலிங்க சாட்சி (1942)
1. மனோன்மணி (1942)
1. கங்காவதார் (1942)
1. பிருத்விராஜன் (1942)
1. காரைக்கால் அம்மையார் (1943)
1. ராஜ ராஜேஸ்வரி (1944)
1. மானசம்ரட்சணம் (1945)
1. பர்மா ராணி (1945)
1. சகடயோகம் (1946)
1. வால்மீகி (1946)
1. ஆரவல்லி சூரவல்லி (1946)
1. அர்த்தநாரி (1946)
1. ஸ்ரீ முருகன் (1946)
1. ஆயிரம் தலை வாங்கி அபூர்வ சிந்தாமணி (1947)
1. கன்னிகா (1947)
1. ஸ்ரீ ஆண்டாள் (1948)
1. ஆதித்தன் கனவு (1948)
1. போஜன் (1948)
1. பிழைக்கும் வழி (1948)
1. தேவமனோகரி (1949)
1. மாயாவதி (1949)
1. பொன்முடி (1950)
1. ஏழை படும் பாடு (1950)
1. போலி பாஞ்சாலி (1940)
1. சௌ சௌ
1. மீனாக்ஷி கல்யாணம்
1. தமிழறியும்பெருமாள்
1. உத்தமி
1. அருந்ததி
1. மாத்ருபூமி
1. சதி முரளி (1941)
1. பக்த ஹனுமான்
1. சூரிய புத்ரி
1. பர்த்ருஹரி
1. ஆதித்தன் கனவு
1. திவான் பகதூர்
1. தயாளன்
1. போலி பாஞ்சாலி
1. மாரியம்மன்
1. லக்ஷ்மி விஜயம்
1. அர்த்தநாரி
1. உதயணன் வாசவதத்தா  
- The rise of Chinnasami, ராண்டார் கை, தி இந்து, ஜனவரி 22, 2015
- MGR's martial arts guru, ராண்டார் கை, தி இந்து, ஜனவரி 29, 2015
- The Ratnam brand of comedy, ராண்டார் கை, தி இந்து, பிப்ரவரி 5, 2015
# பழுப்பு பாறு ஆந்தை

**பழுப்பு பாறு ஆந்தை** (*Brown hawk-owl*)(*நினோக்சு இசுடுலேடா*) என்பது ஒருவகை ஆந்தை ஆகும். இது தெற்கு ஆசியாவின் இந்தியா, இலங்கை, வங்காளதேசம், நேபாளத்தின் கிழக்கில் இருந்து மேற்கு இந்தோனேசியா மற்றும் தெற்கு சீனா போன்ற பகுதிகளில் இனப்பெருக்கம் செய்கிறது.
# பழுப்பு பாறு ஆந்தை

## வகைப்பாட்டியல்

பழுப்பு பாறு ஆந்தையினை 1822-ல் இசுடாம்போர்ட் ராபில்ஸால் சுமத்ராவில் *இசுடிரிக்சு இசுகுடுலாட்டா* என்ற விலங்கியல் பெயரினைக் கொண்டு தான் சேகரித்த மாதிரியிலிருந்து முறையாக விவரித்தார். குறிப்பிட்ட அடைமொழியானது இலத்தீன் சொல்லான *scutulatus* என்பதிலிருந்து எடுக்கப்பட்டது. இதன் பொருள் "வைர வடிவமானது" என்பதாகும். வேட்டைக்கார ஆந்தையானது 1837ஆம் ஆண்டில் இங்கிலாந்து இயற்கை ஆர்வலர் பிரையன் ஹொக்டன் ஹோட்சன் என்பவரால் அறிமுகப்படுத்தப்பட்ட *நினோக்சு* பேரினத்தில் வைக்கப்பட்டுள்ளது.
ஒன்பது துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:  
இந்த வகை ஆந்தை இனங்கள் பெரும்பாலும் இரவு நேரங்களில் வெளிவருகின்றன. இது பெரிய பூச்சிகள், தவளைகள், பல்லிகள், சிறிய பறவைகள், எலிகள் போன்றவற்றை வேட்டையாடி உண்கிறது. அந்தி சாயும் பொழுதும் விடியற்காலையில் ஓ-உக்...ஓஓ-உக் என மீண்டும் மீண்டும் ஒலிக்கும். பழுப்பு பாறு ஆந்தை வெப்பமண்டலத்தில் வாழக்கூடிய பறவை ஆகும். இது நன்கு மரங்களடர்ந்த காடு மற்றும் காடு போன்ற பகுதிகளில் வசிக்கிறது. இது மரப்பொந்துகளில் மூன்று முதல் ஐந்து முட்டைகள் இடும். இலங்கையின் கொழும்பு, போன்ற நகரங்கள் மற்றும் கட்டங்களுக்கு அருகிலுள்ள புறநகர் பகுதிகளில் இந்த ஆந்தை மிகவும் பொதுவாக காணப்படுகிறது.
# பழுப்பு பாறு ஆந்தை

## பரவலும் வாழ்விடமும்

இப்பறவை மத்திய கிழக்கு முதல் தெற்கு சீனா வரை வெப்பமண்டல தெற்காசியாவின் பெரும்பாலான பகுதிகளில் வசித்து இனப்பெருக்கம் செய்கிறது. இதன் வாழ்விடம் நன்கு மரங்கள் நிறைந்த நாடும், காடும் ஆகும். இது மரப் பொந்தில் மூன்று முதல் ஐந்து முட்டைகளை இடும்.
# மா. க. ஈழவேந்தன்

**மா. க. ஈழவேந்தன்** (*M. K. Eelaventhan*) என அழைக்கப்படும் **மாணிக்கவாசகர் கனகசபாபதி கனகேந்திரன்** (14 செப்டம்பர் 1932 – 28 ஏப்ரல் 2024) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# மா. க. ஈழவேந்தன்

## வாழ்க்கைச் சுருக்கம்

கனகேந்திரன் என்ற இயற்பெயர் கொண்ட ஈழவேந்தன் நல்லூரைச் சேர்ந்த புகையிரத நிலைய அதிபர் கனகசபாபதி, சிவயோகம் ஆகியோருக்குப் பிறந்தவர்.
# மா. க. ஈழவேந்தன்

## அரசியலில்

1952 ஆம் ஆண்டிலேயே இலங்கைத் தமிழரசுக் கட்சியில் முக்கிய உறுப்பினராக இணைந்தார். இக்கட்சியின் சுதந்திரன் பத்திரிகையில் *ஈழவேந்தன்* என்ற புனைபெயரில் அரசியல் கட்டுரைகளை எழுதத்தொடங்கி, அதே பெயரிலேயே அரசியல் கூட்டங்களிலும் உரையாற்றினார். 1968-ஆம் ஆண்டில் தமிழரசுக் கட்சியில் இருந்து விலக்கப்பட்ட வி. நவரத்தினம் தொடங்கிய தமிழர் சுயாட்சிக் கழகத்தில் இணைந்தார். சுயாட்சிக் கழகத்தின் *விடுதலை* பத்திரிகையில் தொடர்ந்து எழுதி வந்தார். 1970 பொதுத் தேர்தலில் சுயாட்சிக் கழகம் போட்டியிட்ட அனைத்துத் தொகுதிகளிலும் தோல்வியடைந்தது. ஈழவேந்தன் பின்னர் மீண்டும் தமிழரசுக் கட்சியில் சேர்ந்தார். தமிழரசுக் கட்சி அப்போது தமிழர் விடுதலைக் கூட்டணியில் ஓர் உறுப்புக் கட்சியாக இருந்தது.  
2004 நாடாளுமன்றத் தேர்தலில் ஈழவேந்தன் தமிழ்த் தேசியக் கூட்டமைப்பின் தேசியப் பட்டியல் உறுப்பினராக நியமிக்கப்பட்டு நாடாளுமன்றம் சென்றார். மூன்று மாதங்களுக்கு மேலாக நாடாளுமன்றத்துக்குச் செல்லாமல் விட்டதை அடுத்து இவரது நாடாளுமன்ற உறுப்பினர் பதவி 2007 நவம்பரில் பறி போனது.  
ஈழவேந்தன் இலங்கையில் இருந்து இடம் பெயர்ந்து கனடாவுக்குப் புலம் பெயர்ந்தார். 2010 மே மாதத்தில் நாடு கடந்த தமிழீழ அரசின் உறுப்பினராகத் தேர்ந்தெடுக்கப்பட்டார்.
# மா. க. ஈழவேந்தன்

## இறப்பு

2010 இல் புலம்பெயர்ந்து கனடாவில் வாழ்ந்து வந்த ஈழவேந்தன் தொராண்டோ மருத்துவமனை ஒன்றில் அனுமதிக்கப்பட்டு சிகிச்சை பெற்றுவந்த நிலையில் 2024 ஏப்ரல் 28 அன்று தனது 91-ஆவது அகவையில் காலமானார். இவரின் துணைவியார் அருளாம்பிகை. இரு மகள்கள் உண்டு. மூத்த மகள் யாழினி தமிழறிஞர் பேராசிரியர் அரசேந்திரன் துணைவியாவார்.
# ஏற்கப்பட்ட மற்றும் சோதனை மதிப்பு

**ஏற்கப்பட்ட மற்றும் பரிசோதனை மதிப்பு** *( Accepted and experimental value )* என்ற சொற்கள் அறிவியலில் மிகவும் குறிப்பாக வேதியியலில் பின்வருமாறு பொருள் கொள்ளப்படுகின்றன.  
**ஏற்கப்பட்ட மதிப்பு** என்பது கிட்டத்தட்ட எல்லா விஞ்ஞானிகளாலும் ஒருமனதாக ஏற்றுக்கொள்ளப்பட்ட ஒரு பொருளினுடைய மதிப்பைக் குறிக்கிறது.  
**சோதனை மதிப்பு** என்பது உள்ளுர் ஆய்வகத்தில் கண்டறியப்பட்ட அப்பொருளினுடைய பண்புகளின் மதிப்பைக் குறிக்கிறது
# ஏற்கப்பட்ட மற்றும் சோதனை மதிப்பு

## இவற்றையும் காண்க

- துல்லியம் மற்றும் வழுவாத நுண்ணியம்
- பிழை
- பிழை சதவீதம்
# தண்டிகைக் கனகராயன் பள்ளு

**தண்டிகைக் கனகராயன் பள்ளு**, யாழ்ப்பாணத்தில் எழுந்த ஒரு பள்ளு வகைச் சிற்றிலக்கிய நூல். மாவிட்டபுரம் என்னும் ஊரைச் சேர்ந்த சின்னக்குட்டிப் புலவர் 18 ஆம் நூற்றாண்டின் இறுதியில் இந்நூலை ஆக்கியுள்ளார். யாழ்ப்பாண அரசன், கூழங்கைச் சக்கரவர்த்தி எனப்படும் முதலாம் ஆரியச் சக்கரவர்த்தி காலத்தில், தமிழ்நாட்டின் காரைக்காட்டுப் பகுதியில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் கனகராயன் செட்டி என்பவரே இந்நூலின் பாட்டுடைத் தலைவன். மேற்குறித்த கனகராயனின் வழிவந்த மாவிட்டபுரம் கனகராய முதலியார் என்பவரின் வேண்டுகோளின்படியே இந்நூல் ஆக்கப்பட்டதாகத் தெரிகிறது.
# கூட்டு வினை

எத்திலீனுடன் கூட்டுவினை]]  
கரிம வேதியியலில் **கூட்டுவினை** *(addition reaction)* என்பது இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு பெரிய கூட்டுப்பொருளை உருவாக்கும் எளிய வேதிவினையாகும்  
வேதிச்சேர்மங்களில் நடைபெறும் கூட்டுவினைகள் அவற்றிலுள்ள பல்வகையான வேதியியற் பிணைப்புகளால் கட்டுப்படுத்தப்படுகின்றன. ஆல்க்கீன்களில் உள்ள கார்பன் – கார்பன் இரட்டைப் பிணைப்புகள் அல்லது ஆல்க்கைன்களில் உள்ள முப்பிணைப்புகள் இதற்கு உதாரணமாகும். கார்பன் – பல்லின இரட்டைப் பிணைப்பு மூலக்கூறு வகை சேர்மங்களான கார்பனைல் (C=O) அல்லது இமைன் (C=N) தொகுதிகளும் இரட்டைப் பிணைப்பு கொண்டுள்ள சேர்மங்களைப் போலவே கூட்டுவினைகளில் ஈடுபட முடிகிறது.  
கூட்டுவினை என்பது நீக்கல் வினைக்கு எதிராக நிகழும் வேதிவினையாகும். எடுத்துக்காட்டாக, ஒர் ஆல்க்கீனின் நீரேற்ற வினை மற்றும் ஓர் ஆல்ககாலின் நீர்நீக்கல் வினை இரண்டும் கூட்டு - நீக்கல் வினை இரட்டைகளாக உள்ளன.  
இரண்டு முக்கியமான முனைவு கூட்டு வினைகள் நிகழ்கின்றன. அவை, 1. எலக்ட்ரான் கவர் கூட்டுவினை, 2. கருகவர் கூட்டுவினை என்பனவாகும். இவ்வாறே தனிஉறுப்பு கூட்டுவினை மற்றும் வளையக்கூட்டுவினை முதலிய இரண்டு முனைவற்ற கூட்டுவினைகளும் கரிமவேதியியலில் நிகழ்கின்றன. மேலும், பல்லுறுப்பாக்கல் போன்ற வினைகளிலும் பலபடி கூட்டுவினைகளாக இவ்வகை வினைகள் இடம்பெறுகின்றன.
# கூட்டு வினை

## கூட்டு – நீக்கல் வினைகள்

கூட்டுவினையுடன் தொடர்புடைய கூட்டு – நீக்கல் வினைகளில் ஓர் கூட்டுவினையைத் தொடர்ந்து ஒரு நீக்கல் வினையும் நிகழ்கிறது. பெரும்பாலான கூட்டுவினைகள் கார்பனைல் சேர்மங்களுடன் மின்னணு மிகுபொருட்கள் கூடுவதால் நிகழ்கின்றன. இவ்வகையான வினைகள் கருநாட்ட அசைல் பதிலீட்டு வினைகள் எனப்படுகின்றன.  
ஒர் அலிபாட்டிக் அமீன் இமைனாக மாறுவது மற்றும் அரோமாட்டிக் அமீன் ஆல்கைலமினோ டிஆக்சோ இருபதிலீட்டு வினையில் சிகிப் காரமாகும் வினையும் கூட்டு – நீக்கல் வினையேயாகும். நைட்ரைல்கள் நீராற்பகுத்தல் மூலம் கார்பாக்சிலிக் அமிலங்களாவதும் ஒருவகையான கூட்டு – நீக்கல் வினையாகும்.
# கனகராயன் செட்டி

**கனகராயன் செட்டி** என்பவர், யாழ்ப்பாண அரசன், கூழங்கைச் சக்கரவர்த்தி எனப்படும் முதலாவது ஆரியச் சக்கரவர்த்தி காலத்தில் தமிழ்நாட்டின் செங்குன்றம் என்னும் ஊரில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் ஒருவர். இவரை அரசன் தெல்லிப்பழை என்னும் ஊரிற் குடியேற்றியதாக வைபவமாலை கூறுகின்றது. இவரைப் பாட்டுடைத் தலைவனாகக் கொண்டே 18 ஆம் நூற்றாண்டில் கடைசிப் பகுதியில் தண்டிகைக் கனகராயன் பள்ளு என்னும் சிற்றிலக்கியம் எழுதப்பட்டது.